คะเมื่อวานไปอันตร้าซาวด์ดูเพศลูก ตรวจพบว่าแม่ไตขวาบวม ห้ามอั้นฉี่ เวลาปวดหลังมากๆและไข้สั่นให้ไปหา อยากทราบว่าอันตรายไหมคะ แล้วรักษายังไง สาเหตุมาจากอะไร จะไปอันตรายต่อน้องในท้องไหมคะ
สวัสดีค่ะ จากที่กล่าวมานั้น การมีไตขวาบวมอาจจะเกิดมาจากการบวมจากปัสสาวะที่คั่งจากด้านล่างขึ้นมา ทำให้แพทย์นึกถึงเรื่องทางเดินปัสสาวะอักเสบเช่นกระเพาะปัสสาวะอักเสบหรือกรวยไตอักเสบนำมากก่อนมากที่สุด ซึ่งเกิดบ่อยในเพศหญิง จึงได้แนะนำการดื่มน้ำเยอะๆ ไม่กลั้นปัสสาวะ หากได้แก้ไขที่สาเหตุแล้ว บางครั้งอาการไตบวมจะค่อยๆหายเป็นปกติได้แต่บางกรณี ถ้าไตบวมเป็นมากขึ้นเรื่อยๆ อาจทำให้มีการทำงานของไตผิดปกติไป ทำให้ไตวายเฉียบพลันได้ ตอี้หากแพทย์ไม่ได้รักษาหรือส่งตรวจเพิ่มเติม ก็อาจจะยังไม่ได้มีอันตรายที่ชัดเจนทั้งต่อมารดาและเด็ก แนะนำการปฏิบัติตัวตามคำแนะนำของแพทย์ และถ้าหากมีอาการผิดปกติเช่นปัสสาวะแสบขัด ปัสสาวะปนเลือด มีไข้หนาวสั่น ให้รีบกลับไปพบแพทย์